b'\n_START_ARTICLE_\nSpominski znak Razkri\xc5\xbeje 1991\n_START_PARAGRAPH_\nSpominski znak Razkri\xc5\xbeje 1991 je spominski znak Slovenske vojske, ki je namenjen pripadnikom TO RS, ki so sodelovali pri spopadu na Razkri\xc5\xbeju leta 1991.\n_START_SECTION_\nOpis\n_START_PARAGRAPH_\nZnak ima obliko \xc5\xa1\xc4\x8dita iz poznogotskega obdobja, je velik 35 mm in v naj\xc5\xa1ir\xc5\xa1em delu \xc5\xa1irok 30\xc2\xa0mm. Kovan je iz 2\xc2\xa0mm debelega bakra, pozla\xc4\x8den in pobarvan. V zgornjem delu je 3,5\xc2\xa0mm velik napis RAZKRI\xc5\xbdJE. Zgodrnji del znaka je moder, pod njim so zelena drevesa, belo-rde\xc4\x8da hi\xc5\xa1a in nekaj ora\xc5\xbenih eksplozij. V osrednjem in spodnjem delu znaka sta na travnato zeleni podlagi dva \xc4\x8drna tanka in gadje zeleno pobo\xc4\x8dje z drevjem. V spodnjem delu znaka je napis, visok 3\xc2\xa0mm, 28.VI.1991. napisi na znaku, obrobe in \xc4\x8drte med barvami so polirani ter pozla\xc4\x8deni. Znak je prevle\xc4\x8den s prozornim poliestrskim emajlom. Na zadnji stani je priponka.\n_START_SECTION_\nNadomestne oznake\n_START_PARAGRAPH_\nNadomestna oznaka je modre barve z zlatim lipovim listom, ki ga kri\xc5\xbea pu\xc5\xa1ka.'